Πρόταση απόφασης του Συμβουλίου σχετικά με το πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA II - Κατάρτιση) (1996-2000)

(95/C 108/04)

(Κείμενο που παρουσιάζει ενδιαφέρον για τον ΕΟΧ)

COM(94) 523 τελικό - 95/0026(SYN)

(Υποβλήθηκε από την Επιτροπή στις 28 Φεβρουαρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 127 παράγραφος 4,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189 Γ της συνθήκης,

Εκτιμώντας:

ότι οι αρχηγοί κρατών και κυβερνήσεων, οι οποίοι συνήλθαν σε Ευρωπαϊκό Συμβούλιο στις 10 και 11 Δεκεμβρίου 1993 στις Βρυξέλλες, ενέκριναν το Λευκό Βιβλίο «Ανάπτυξη, ανταγωνιστικότητα, απασχόληση» ως αναφορά για τη δράση της Ευρωπαϊκής Ένωσης και των κρατών μελών, υποστηρίζοντας μία προσέγγιση της βιομηχανικής ανάπτυξης η οποία στηρίζεται στην συνολική ανταγωνιστικότητα, ως παράγοντα ανάπτυξης και απασχόλησης, και ότι το εν λόγω Λευκό Βιβλίο, ειδικότερα στο κεφάλαιο 7, ορίζει την ανάγκη να προσαρμοσθούν τα επαγγελματικά προσόντα στις βιομηχανικές και τεχνολογικές αλλαγές 7

ότι οι αρχηγοί κρατών και κυβερνήσεων, οι οποίοι συνήλθαν σε Ευρωπαϊκό Συμβούλιο στις 24 και 25 Ιουνίου 1994, στην Κέρκυρα, έλαβαν γνώση της έκθεσης της «Ομάδας Bangemann» με τον τίτλο «Η Ευρώπη και η κοινωνία της συνολικής πληροφόρησης - Συστάσεις στο Ευρωπαϊκό Συμβούλιο», αναγνωρίζοντας κυρίως στην οπτικοακουστική βιομηχανία προγραμμάτων στρατηγική σημασία από άποψη περιεχομένου 7

ότι σύμφωνα με το άρθρο 128, παράγραφος 4 της συνθήκης ανατίθεται η υποχρέωση στην Κοινότητα να λαμβάνει υπόψη τις πολιτιστικές πλευρές όταν αναλαμβάνει δράση δυνάμει άλλων διατάξεων της ίδιας συνθήκης και ότι πρέπει να μεριμνά ώστε η συμμετοχή στο πρόγραμμα να αντανακλά την ευρωπαϊκή πολιτιστική ποικιλομορφία 7

ότι το Συμβούλιο, κατά την κοινή σύνοδό του «Βιομηχανία/Τηλεπικοινωνίες» της 28ης Σεπτεμβρίου 1994, έκανε ευνοϊκά δεκτή την ανακοίνωση της Επιτροπής της 19ης Ιουλίου 1994 με τον τίτλο «Προς την κοινωνία των πληροφοριών στην Ευρώπη: ένα πρόγραμμα δράσης» (1) και τόνισε την ανάγκη να βελτιωθεί η ανταγωνιστικότητα της ευρωπαϊκής βιομηχανίας του οπτικοακουστικού τομέα 7

ότι το Συμβούλιο έλαβε γνώση της ανακοίνωσης της Επιτροπής της 1ης Σεπτεμβρίου 1994 «Μια πολιτική βιομηχανικής ανταγωνιστικότητας για την Ευρωπαϊκή Ένωση» (2) αποδεικνύοντας τον στενό σύνδεσμο μεταξύ των προοπτικών ανάπτυξης των τεχνολογιών, των προϊόντων, των προγραμμάτων (κυρίως οπτικοακουστικών) και των υπηρεσιών και συνδεδεμένων δικτύων και υπενθυμίζοντας την ανάγκη ανύψωσης του επιπέδου κατάρτισης των ανθρωπίνων πόρων, με σκοπό να εξασφαλισθεί η ανταγωνιστικότητα της ευρωπαϊκής βιομηχανίας 7

ότι το Συμβούλιο έλαβε γνώση, στις 17 Ιουνίου 1994, του Πράσινου Βιβλίου «Στρατηγικές επιλογές για την ανάπτυξη της βιομηχανίας των οπτικοακουστικών προγραμμάτων» (3) 7

ότι η Επιτροπή διαβουλεύτηκε με τους επαγγελματίες σχετικά με τις επιλογές που παρουσιάζονται στο προαναφερόμενο Πράσινο Βιβλίο, κυρίως διοργανώνοντας «ευρωπαϊκή διάσκεψη του οπτικοακουστικού τομέα», στις Βρυξέλλες, από τις 30 Ιουνίου έως τις 2 Ιουλίου 1994 7

ότι το Ευρωπαϊκό Κοινοβούλιο, στο ψήφισμά του της 6ης Μαΐου 1994 (4), εξέτασε τα προβλήματα του οπτικοακουστικού τομέα με βάση την οδηγία 89/552/ΕΟΚ του Συμβουλίου (5) («Τηλεόραση χωρίς σύνορα») στο πλαίσιο της προετοιμασίας της ευρωπαϊκής διάσκεψης για τον οπτικοακουστικό τομέα και έκρινε ότι «οι προτεραιότητες που ορίσθηκαν συγκεκριμένα κατά τη διάρκεια της συζήτησης σχετικά με τις τροποποιήσεις του προγράμματος MEDIA, δηλαδή οι χρηματοδοτικοί μηχανισμοί, η προπαραγωγή, η διανομή και η κατάρτιση, αποτελούν τους ουσιαστικούς στόχους που πρέπει να επιτευχθούν για να τεθούν τα θεμέλια συστηματικών και σταθερών ευρωπαϊκών δυκτύων» 7

ότι η Οικονομική και Κοινωνική Επιτροπή γνωμοδότησε (1) για το Πράσινο Βιλίο «Στρατηγικές επιλογές για την ανάπτυξη της βιομηχανίας των οπτικοακουστικών προγραμμάτων» και έκρινε ότι προγράμματα που έχουν καταρτισθεί σε ευρωπαϊκή κλίμακα, όπως το MEDIA, μπορούν να επηρρεάσουν θετικά την ανάπτυξη διαρθρώσεων προγραμμάτων και μέσων ευρωπαϊκής παραγωγής 7

ότι η Επιτροπή έθεσε σε εφαρμογή το «Πρόγραμμα δράσης για την ενθάρρυνση της ανάπτυξης της ευρωπαϊκής οπτικοακουστικής βιομηχανίας (MEDIA 1991-1995)», που θεσπίστηκε με την απόφαση 90/685/ΕΟΚ του Συμβουλίου (2) και το οποίο περιλαμβάνει κυρίως ενέργειες κατάρτισης οι οποίες αποσκοπούν στη βελτίωση των προσόντων των επαγγελματιών του οπτικοακουστικού τομέα 7

ότι το Συμβούλιο, κατά τη συνεδρίαση του της 5ης Νοεμβρίου 1993, αφού έλαβε γνώση της ανακοίνωσης της Επιτροπής της 23ης Ιουλίου 1993 σχετικά με την έκθεση αξιολόγησης του προγράμματος MEDIA μετά από δύο χρόνια εφαρμογής, έκρινε ότι έπρεπε να μελετηθούν τα μέτρα που είναι απαραίτητα για να επιτραπεί το ξεκίνημα του προγράμματος MEDIA ΙΙ μετά το 1995 7

ότι το Ευρωπαϊκό Συμβούλιο που συνήλθε στις 9 και 10 Δεκεμβρίου 1994 στο Έσεν κάλεσε την Επιτροπή να υποβάλει προτάσεις για ένα νέο πρόγραμμα MEDIA 7

ότι το Συμβούλιο, στις 6 Δεκεμβρίου 1994, εξέδωσε την απόφαση 94/819/ΕΚ (3) για τη θέσπιση του προγράμματος «Leonardo da Vinci» που αφορά την εφαρμογή πολιτικής επαγγελματικής κατάρτισης της Ευρωπαϊκής Κονότητας και ότι στο άρθρο 8 παράγραφος 1 αυτής της εν λόγω απόφασης προβλέπεται ότι η Επιτροπή μεριμνά ώστε να υπάρχει συνολική συνοχή μεταξύ του προγράμματος Leonardo da Vinci και των άλλων κοινοτικών μέτρων στον τομέα της κατάρτισης 7

ότι πρέπει να εξασφαλισθεί με κατάλληλο τρόπο ο συντονισμός με τις ενέργειες επαγγελματικής κατάρτισης που διεξάγονται στο πλαίσιο των στόχων των διαρθρωτικών ταμείων 7

στικό τομέα απαιτεί επαγγελματικές ικανότητες προσαρμοσμένες στη νέα διάσταση της αγοράς, κυρίως στον τομέα της οικονομικής και εμπορικής διαχείρισης του οπτικοακουστικού τομέα, καθώς και στη χρησιμοποίηση νέων τεχνολογιών στο στάδιο του σχεδιασμού, της ανάπτυξης, της παραγωγής και της μετάδοσης των προγραμμάτων 7

ότι οι επαγγελματίες πρέπει να αποκτήσουν προσόντα που να τους επιτρέπουν να επωφεληθούν όσο το δυνατόν περισσότερο από την ευρωπαϊκή και διεθνή διάσταση της αγοράς οπτικοακουστικών προγραμμάτων και να τους ενθαρρύνουν να αναπτύξουν έργα που να ανταποκρίνονται στις ανάγκες αυτής της αγοράς 7

ότι η διδακτέα ύλη της βασικής κατάρτισης των μελλοντικών επαγγελματιών πρέπει απαραιτήτως να περιέχει μαθήματα για τον οικονομικό ή τεχνολογικό τομέα και ότι η ταχεία μεταβολή των τομέων αυτών καθιστά απαραίτητο τη συνεχή επιμόρφωση 7

ότι πρέπει να ενθαρρυνθεί η δικτύωση των κέντρων επαγγελματικής κατάρτισης με σκοπό να διευκολυνθεί η ανταλλαγή τεχνογνωσίας και η επεξεργασία συστημάτων κατάρτισης σε ευρωπαϊκό επίπεδο 7

ότι η υποστήριξη της επαγγελματικής κατάρτισης πρέπει να λαμβάνει υπόψη διαρθρωτικούς στόχους όπως την ανάπτυξη του τομέα της ανεξάρτητης παραγωγής, και κυρίως των μικρών και μεσαίων επιχειρήσεων, ή την αναπτυξη του δυναμικού δημιουργίας και παραγωγής στις χώρες ή τις περιφέρειες με μικρό δυναμικό οπτικοακουστικής παραγωγής ή/και περιορισμένη γεωγραφική και γλωσσική εμβέλεια 7

ότι όλα τα μέτρα που αναπτύσσει το παρόν πρόγραμμα έχουν στόχο τη διεθνική συνεργασία που παρέχει προστιθέμένη αξία τόσο στις ενέργειες που διεξάγονται στα κράτη μέλη όσο σε εκείνες στις οποίες προβαίνουν οι αρμόδιοι για τα θέματα κατάρτισης, τηρουμένης της αρχής της επικουρικότητας,

ΑΠΟΦΑΣΙΖΕΙ:

Άρθρο 1

Θεσπίζεται, για περίοδο πέντε ετών, από την 1η Ιανουαρίου 1996, πρόγραμμα κατάρτισης (εφεξής καλούμενο «πρόγραμμα») σκοπός του οποίου είναι, συμπληρωματικά προς τις ενέργειες των κρατών μελών, να παράσχει στους επαγγελματίες της ευρωπαϊκής οπτικοακουστικής βιομηχανίας τις απαραίτητες ειδικές γνώσεις, κυρίως στον τομέα της οικονομικής και εμπορικής διαχείρισης, καθώς και στον τομέα και της χρησιμοποίησης νέων τεχνολογιών, ώστε να τους δοθεί η δυνατότητα να επωφελούνται στο έπακρο από την ευρωπαϊκή διάσταση της αγοράς.

Άρθρο 2

Οι στόχοι του προγράμματος είναι οι ακόλουθοι:

1. να ανταποκριθεί στις ανάγκες της βιομηχανίας και να ευνοήσει την ανταγωνιστικότητά της, συμβάλλοντας στην ανάπτυξη της βασικής και συνεχούς κατάρτισης των επαγγελματιών του οπτικοακουστικού τομέα, προσφέροντάς τους τις γνώσεις και τις ικανότητες που απαιτούνται για να συνεκτιμήσουν τη διάσταση της ευρωπαϊκής αγοράς στην ανάπτυξη των επιχειρήσεων και των έργων, κυρίως στους τομείς:

- της οικονομικής και εμπορικής διαχείρισης, συμπεριλαμβανομένων των νομικών κανόνων,

- της χρησιμοποίησης και της ανάπτυξης νέων τεχνολογιών για την παραγωγή προγραμμάτων υψηλής προστιθεμένης αξίας 7

2. να ενθαρρύνει τη συνεργασία και τις ανταλλαγές τεχνογνωσίας μεταξύ των ενδιαφερομένων για την κατάρτιση εταίρων: εκπαιδευτικών ιδρυμάτων, επαγγελματικού τομέα και επιχειρήσεων.

Άρθρο 3

Οι ενέργειες που περιγράφονται στο παράρτημα τίθενται σε εφαρμογή για την υλοποίηση των στόχων που προβλέπονται στο άρθρο 2. Οι ενέργειες αυτές τίθενται σε εφαρμογή σύμφωνα με τη διαδικασία που προβλέπεται στο άρθρο 6.

Άρθρο 4

Κατά γενικό κανόνα, οι δικαιούχοι κοινοτικής υποστήριξης, οι οποίοι συμμετέχουν στην υλοποίηση των ενεργειών που προβλέπονται στο άρθρο 3, οφείλουν να εξασφαλίζουν μέρος της χρηματοδότησης 7 η κοινοτική χρηματοδότηση δεν θα υπερβαίνει το 75 % του κόστους των ενεργείων.

Άρθρο 5

1. Η Επιτροπή φέρει την ευθύνη της εφαρμογής του προγράμματος.

Η Επιτροπή επικουρείται από τη συμβουλευτική επιτροπή, η οποία συστάθηκε με την απόφαση 95/. . ./ΕΚ του Συμβουλίου της . . . 1995 σχετικά με το πρόγραμμα για την ενθάρρυνση της ανάπτυξης και της διανομής των ευρωπαϊκών οπτικοακουστικών έργων «MEDIA ΙΙ» - Ανάπτυξη και διανομή (1996-2000).

2. Το σχέδιο των μέτρων που λαμβάνονται από την Επιτροπή και η διαδικασία διαβούλευσης της συμβουλευτικής επιτροπής όσον αφορά το σχέδιο αυτό ισοδυναμούν με τα μέτρα και τις διαδικασίες που προβλέπονται στο άρθρο 6 παράγραφοι 2 και 3 της απόφασης που αναφέρεται στην παράγραφο 1.

Άρθρο 6

Μετά την παρέλευση τριών ετών από την έναρξη εφαρμογής του προγράμματος, και εντός των έξι μηνών που ακολουθούν την εν λόγω περίοδο, η Επιτροπή υποβάλλει στο Ευρωπαϊκό Κονοβούλιο, στο Συμβούλιο και στην Οικονομική και Κοινωνική Επιτροπή, έκθεση αξιολόγησης σχετικά με τα επιτευχθέντα αποτελέσματα, συνοδευόμενη, ενδεχομένως, από τις δέουσες προτάσεις.

Μετά το πέρας της εκτέλεσης του προγράμματος, η Επιτροπή απευθύνει στο Ευρωπαϊκό Κονοβούλιο, στο Συμβούλιο και στην Οικονομική και Κοινωνική Επιτροπή έκθεση σχετικά με την υλοποίηση και τα αποτελέσματα του προγράμματος.

(1) COM(94) 347 τελικό της 19ης Ιουλίου 1994.

(2) COM(94) 319 τελικό της 14ης Σεπτεμβρίου 1994.

(3) COM(94) 96 τελικό της 6ης Απριλίου 1994.

(4) ΕΕ αριθ. C 205 της 25. 7. 1994, σ. 561.

(5) ΕΕ αριθ. L 298 της 17. 10. 1989, σ. 23.

(1) CES 1000/94 της 14ης Σεπτεμβρίου 1994, σ. 6.

(2) ΕΕ αριθ. L 380 της 31. 12. 1990, σ. 37.

(3) ΕΕ αριθ. L 340 της 29. 12. 1994, σ. 8.

ΠΑΡΑΡΤΗΜΑ

1. ΕΝΕΡΓΕΙΕΣ ΠΟΥ ΠΡΕΠΕΙ ΝΑ ΤΕΘΟΥΝ ΣΕ ΕΦΑΡΜΟΓΗ

Στόχος του προγράμματος είναι να δώσει τη δυνατότητα στους επαγγελματίες να προσαρμοσθούν στην ευρωπαϊκή και διεθνή διάσταση της οπτικοακουστικής αγοράς με την προώθηση της κατάρτισης στον τομέα της οικονομικής και εμπορικής διαχείρισης, των νομικών κανόνων, καθώς και των νέων τεχνολογιών.

Οι προτεινόμενες ενέργειες αφορούν τόσο τη βασική εκπαίδευση, όσο και τη συνεχή επιμόρφωση.

1.1. Κατάρτιση στον τομέα της οικονομικής και εμπορικής διαχείρισης

Σκοπός της κατάρτισης αυτής είναι να αναπτύξει την ικανότητα των επαγγελματιών να κατανοήσουν και να χρησιμοποιήσουν την ευρωπαϊκή διάσταση στους τομείς της ανάπτυξης, της παραγωγής και της διανομής/μετάδοσης των οπτικοακουστικών προγραμμάτων.

Σκοπός των προτεινόμενων ενεργειών είναι:

- η προώθηση του προσδιορισμού και της ενημέρωσης των προγραμμάτων κατάρτισης που αφορούν τη διαχείριση, ως συμπλήρωμα των εθνικών και των περιφερειακών πρωτοβουλιών,

- η ενθάρρυνση της ενσωμάτωσης αυτών των προγραμμάτων κατάρτισης στους υπάρχοντες κύκλους μαθημάτων,

- η δικτύωση των πρωτοβουλιών κατάρτισης και η διευκόλυνση των ανταλλαγών των εκπαιδευτών και φοιτητών/επαγγελματιών με τη χορήγηση υποτροφιών, τη διοργάνωση περιόδων πρακτικής άσκησης σε επιχειρήσεις εγκατεστημένες σε άλλα κράτη μέλη και με τη συμβολή στην κατάρτιση των εκπαιδευτών.

1.2. Κατάρτιση στον τομέα των νέων τεχνολογιών

Σκοπός της κατάρτισης αυτής είναι να αναπτύξει την ικανότητα των επαγγελματιών να χρησιμοποιούν προηγμένες τεχνικές δημιουργίας, κυρίως στους τομείς των γραφικών απεικονίσεων με τη βοήθεια υπολογιστή, των πολλαπλών μέσων και της διαλογικής επεξεργασίας.

Σκοπός των προτεινόμενων ενεργειών είναι:

- η προώθηση του προσδιορισμού και της ενημέρωσης των τμημάτων κατάρτισης που αφορούν τις νέες τεχνολογίες του οπτικοακουστικού τομέα, ως συμπλήρωμα των εθνικών και των περιφερειακών πρωτοβουλιών,

- η ενθάρρυνση της ενσωμάτωσης αυτών των τμημάτων κατάρτισης στους υπάρχοντες κύκλους σπουδών,

- η δικτύωση των πρωτοβουλιών κατάρτισης και η διευκόλυνση των ανταλλαγών εκπαιδευτών και φοιτητών/επαγγελματιών με τη χορήγηση υποτροφιών, τη διοργάνωση περιόδων πρακτικής εξάσκησης σε επιχειρήσεις εγκατεστημένες σε άλλα κράτη μέλη και με τη συμβολή στην κατάρτιση των εκπαιδευτών.

2. ΔΙΑΔΙΚΑΣΙΑ ΕΦΑΡΜΟΓΗΣ

2.1. Προσέγγιση

Για την υλοποίηση του προγράμματος, η Επιτροπή θα συνεργάζεται στενά με τους ενδιαφερόμενους εταίρους (κέντρα κατάρτισης, επαγγελματικές ενώσεις, επιχειρήσεις). Η Επιτροπή θα μεριμνήσει ώστε η συμμετοχή των επαγγελματιών στο πρόγραμμα να είναι ισορροπημένη από γεωγραφικής πλευράς και να αντανακλά την ευρωπαϊκή πολιτιστική ποικιλομορφία.

2.2. Χρηματοδότηση

Τα κεφάλαια που παρέχονται από την Κοινότητα αποσκοπούν στο να δημιουργήσουν κίνητρα στους εθνικούς/περιφερειακούς εταίρους παρακινώντας τους να συμπληρώσουν τις υφιστάμενες καταρτίσεις με τμήματα στον τομέα της διαχείρισης και των νέων τεχνολογιών.

Η κοινοτική συμμετοχή δεν θα υπερβαίνει το 75 % των δαπανών κατάρτισης. Το υπόλοιπο θα χορηγείται από τους εθνικούς/περιφερειακούς εταίρους. Η επιλογή αυτών των εταίρων θα γίνεται με πρόσκληση υποβολής προσφορών.

Το μέρος του προϋπολογισμού που θα διατεθεί αντίστοιχα στο σκέλος «διαχείριση» και στο σκέλος «νέες τεχνολογίες» θα εξαρτηθεί από τις προτάσεις που θα υποβληθούν μετά την πρόσκληση υποβολής προσφορών.

2.3. Εφαρμογή

Για την υλοποίηση του προγράμματος κατάρτισης, η Επιτροπή θα επικουρείται από βοηθητική διάρθρωση ικανή να συντονίζει την εκτέλεση των καθηκόντων που προσδιορίζονται στο πλαίσιο των κατευθυντηρίων γραμμών.

Η επιλογή της βοηθητικής αυτής διάρθρωσης θα γίνεται με πρόσκληση υποβολής προσφορών.

Για τη βοηθητική αυτή διάρθρωση η Επιτροπή θα συντάξει συγγραφή υποχρεώσεων, στην οποία θα προσδιορίζονται οι λεπτομέρειες εκτέλεσης των συγκεκριμένων καθηκόντων που προσδιορίζονται στο πλαίσιο των κατευθυντηρίων γραμμών.

Η διάρθρωση αυτή πρέπει να είναι μη κερδοσκοπικός οργανισμός κοινής ωφελείας.

Τα κριτήρια για την επιλογή αυτής της διάρθρωσης θα αφορούν κυρίως:

- την επαγγελματική εμπειρία στον τομέα της κατάρτισης, ιδιαίτερα την κατάρτιση στον τομέα της οικονομικής και εμπορικής διαχείρισης, των νομικών κανόνων, καθώς και των νέων τεχνολογιών,

- τις επαφές με τους ενδιαφερόμενους κύκλους σε ευρωπαϊκό, εθνικό ή/και περιφερειακό επίπεδο,

- την εμπεριστατωμένη γνώση της ευρωπαϊκής οπτικοακουστικής βιομηχανίας και της πολιτικής της Ένωσης στον τομέα αυτό,

- την εμπειρία διαχείρισης σε διεθνικό ή ευρωπαϊκό επίπεδο,

- την ποιότητα των συνεργατών και τη σταθερότητα της υποδομής διαχείρσης 7